Αριθ. C 86/12 Επίσημη Εφημερίδα των Ευρωπαϊκών Κοινοτήτων 7. 4. 89 
Σχέδιο κανονισμού (ΕΟΚ, Ευρατόμ) του Συμβουλίου σχετικά με τη διαβίβαση στη Στατιστική Υπη­
ρεσία των Ευρωπαϊκών Κοινοτήτων πληροφοριών που καλύπτονται από το στατιστικό απόρρητο 
COM(89) 3 τελικό 
(Υποβληθείσα από την Επιτροπή στις 15 Μαρτίου 1989) 
(89/C 86/06) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 213, 
τη συνθήκη για την ίδρυση της Ευρωπαϊκής Κοινότητας 
Ατομικής Ενέργειας, και ιδίως το άρθρο της 187, 
το σχέδιο κανονισμού που υποβλήθηκε από την Επιτροπή, 
τη γνώμη του Ευρωπαϊκού Κοινοβουλίου, 
Εκτιμώντας: 
ότι για να εκπληρώσει την αποστολή που της έχει ανατεθεί 
από τις συνθήκες, και ιδιαίτερα με την προοπτική της εσω­
τερικής αγοράς όπως προβλέπεται από το άρθρο 8 Α της 
συνθήκης για την ίδρυση της Ευρωπαϊκής Οικονομικής Κοι­
νότητας, η Επιτροπή πρέπει να διαθέτει πλήρεις και αξιόπι­
στες πληροφορίες, και ότι για τις ανάγκες μιας αποτελεσμα­
τικής διαχείρισης, η Στατιστική Υπηρεσία των Ευρωπαϊκών 
Κοινοτήτων θα πρέπει να έχει στη διάθεση της όλες τις 
εθνικές στατιστικές πληροφορίες που χρειάζεται για την 
κατάρτιση στατιστικών σε κοινοτικό επίπεδο και την πραγ­
ματοποίηση των αναγκαίων αναλύσεων 
ότι το άρθρο 5 της συνθήκης για την ίδρυση της Ευρω­
παϊκής Οικονομικής Κοινότητας καθώς και το άρθρο 192 
της συνθήκης για την ίδρυση της Ευρωπαϊκής Κοινότητας 
Ατομικής Ενέργειας, προβλέπουν ότι τα κράτη μέλη υποχρε­
ούνται να διευκολύνουν την Κοινότητα στην εκτέλεση της 
αποστολής της, πράγμα που προϋποθέτει την κοινοποίηση 
όλων των πληροφοριών που απαιτούνται γι' αυτόν τον 
σκοπό, και ότι τα κράτη μέλη, επικαλούμενα τις διατάξεις 
της εθνικής τους νομοθεσίας σχετικά με το στατιστικό 
απόρρητο, μέχρι τώρα αντιτίθενται στη διαβίβαση εμπιστευ­
τικών στατιστικών δεδομένων προς τη Στατιστική Υπηρεσία 
των Ευρωπαϊκών Κοινοτήτων, και ότι αυτή η αντίθεση 
συνεπάγεται σημαντική απώλεια πληροφοριών σε κοινο­
τικό επίπεδο και δυσχεραίνει την κατάρτιση στατιστικών 
και την πραγματοποίηση αναλύσεων για την Κοινότητα" 
ότι τα κράτη μέλη δεν θα έχουν πλέον λόγο να επικα­
λούνται τις διατάξεις σχετικά με το στατιστικό απόρρητο 
όταν θα εξασφαλιστεί ότι η Στατιστική Υπηρεσία των 
Ευρωπαϊκών Κοινοτήτων παρέχει τις ίδιες εγγυήσεις εμπι­
στευτικότητας των δεδομένων με τις εθνικές στατιστικές 
υπηρεσίες* ότι οι εγγυήσεις ως ένα βαθμό υπάρχουν ήδη 
στις κοινοτικές συνθήκες και στον κανονισμό υπηρεσιακής 
κατάστασης των υπαλλήλων των Ευρωπαϊκών Κοινοτήτων 
και ότι μπορούν να ενισχυθούν με τα κατάλληλα μέτρα, που 
θα ληφθούν σε εφαρμογή του παρόντος κανονισμού" 
ότι δυνάμει των άρθρων 214 της συνθήκης για την ίδρυση 
της Ευρωπαϊκής Οικονομικής Κοινότητας και 194 παρά­
γραφος 1 της συνθήκης για την ίδρυση της Ευρωπαϊκής Κοι­
νότητας Ατομικής Ενέργειας, οι μόνιμοι υπάλληλοι και το λοιπό προσωπικό της Κοινότητας υποχρεούνται να μην κοι­
νοποιούν, έστω και μετά την παύση των καθηκόντων τους, 
τις πληροφορίες που από τη φύση τους καλύπτονται από 
επαγγελματικό απόρρητο* 
ότι το άρθρο 17 του κανονισμού υπηρεσιακής κατάστασης 
των υπαλλήλων των Ευρωπαϊκών Κοινοτήτων υποχρεώνει 
το προσωπικό τους να τηρούν το απόρρητο σε ό,τι αφορά 
τα γεγονότα και τις πληροφορίες που περιέχονται σε γνώση 
τους κατά την άσκηση, ή λόγω της άσκησης, των καθη­
κόντων τους και ότι συνεχίζουν να υπόκεινται στην υπο­
χρέωση αυτή ακόμα και μετά την παύση των καθηκόντων 
τους" 
ότι κάθε παράβαση των υποχρεώσεων, τις οποίες υπέχουν οι 
μόνιμοι υπάλληλοι και το λοιπό προσωπικό της Στατιστικής 
Υπηρεσίας των Ευρωπαϊκών Κοινοτήτων, είτε διαπράττεται 
εκούσια είτε από αμέλεια, συνεπάγεται την εφαρμογή πει­
θαρχικών κυρώσεων, καθώς επίσης, αν συντρέχει λόγος, την 
εφαρμογή ποινικών κυρώσεων για παραβίαση του επαγγελ­
ματικού απορρήτου, τηρουμένων των συνδυασμένων διατά­
ξεων των άρθρων 12 και 18 του πρωτοκόλλου περί προνο­
μίων και ασυλιών των Ευρωπαϊκών Κοινοτήτων 
ότι το άρθρο 215 της συνθήκης για την ίδρυση της Ευρω­
παϊκής Οικονομικής Κοινότητας και 188 της συνθήκης για 
την ίδρυση της Ευρωπαϊκής Κοινότητας Ατομικής Ενέργειας 
προβλέπουν την ευθύνη της Κοινότητας για ζημίες που προ­
καλούνται από τα θεσμικά της όργανα ή τους υπαλλήλους 
της κατά την εκτέλεση των καθηκόντων τους' 
ότι ο παρών κανονισμός αφορά αποκλειστικά την κοινο­
ποίηση στη Στατιστική Υπηρεσία των Ευρωπαϊκών Κοινο­
τήτων στατιστικών δεδομένων τα οποία, μέσα στα πλαίσια 
των αρμοδιοτήτων των εθνικών στατιστικών υπηρεσιών, 
καλύπτονται από το στατιστικό απόρρητο, και δεν αφορά 
τις συγκεκριμένες διατάξεις του εθνικού και του κοινο­
τικού δικαίου σχετικά με τη διαβίβαση οποιουδήποτε άλλου 
τύπου πληροφοριών προς την Επιτροπή" 
ότι η θέσπιση του παρόντος κανονισμού δεν θίγει τις διατά­
ξεις του άρθρου 223 της συνθήκης για την ίδρυση της Ευρω­
παϊκής Οικονομικής Κοινότητας δυνάμει του οποίου κανένα 
κράτος μέλος δεν υποχρεούται να παρέχει πληροφορίες, τη 
διάδοση των οποίων θεωρεί αντίθετη προς τα ουσιώδη συμ­
φέροντα ασφάλειας του" 
ότι δυνάμει του άρθρου 47 της συνθήκης για την ίδρυση της 
Ευρωπαϊκής Κοινότητας Άνθρακα και Χάλυβα, η Επιτροπή 
έχει λάβει την απόφαση αριθ. ^όό/δό/ΕΚΑΧΟ και ότι 
αυτές οι αποφάσεις δεν θίγονται από τον παρόντα κανο­
νισμό, σύμφωνα με το άρθρο 232 της συνθήκης για την 
ίδρυση της Ευρωπαϊκής Οικονομικής Κοινότητας" 
(') ΕΕ αριθ. L 141 της 28. 5. 1986, σ. 1. 
7. 4. 89 Επίσημη Εφημερίδα των Ευρωπαϊκών Κοινοτήτων Αριθ. C 86/13 
ότι η ίδρυση, από τον παρόντα κανονισμό, μιας συμβουλευ­
τικής επιτροπής στατιστικού απορρήτου είναι σύμφωνη με 
την απόφαση του Συμβουλίου 87/373/ΕΟΚ της 13ης Ιουλίου 
1987 που ορίζει τους τρόπους άσκησης των εκτελεστικών 
αρμοδιοτήτων που έχουν εκχωρηθεί στην Επιτροπή (')' 
ότι για την εφαρμογή των διατάξεων του παρόντος κανονι­
σμού, και ιδιαίτερα αυτών που αποσκοπούν στην προ­
στασία των εμπιστευτικών στατιστικών που διαβιβάζονται 
στη Στατιστική Υπηρεσία των Ευρωπαϊκών Κοινοτήτων, θα 
απαιτηθεί η διάθεση τεχνικών, ανθρώπινων και χρηματοδο­
τικών πόρων, 
ΕΞΕΔΩΣΕ ΤΩΝ ΠΑΡΟΝΤΑ ΚΑΝΟΝΙΣΜΟ: 
Άρβρο Ι 
1. Σκοπός του παρόντος κανονισμού είναι: 
— να επιτρέψει στις εθνικές υπηρεσίες να διαβιβάζουν στη 
Στατιστική Υπηρεσία των Ευρωπαϊκών Κοινοτήτων (στο 
εξής ΣΥΕΚ) εμπιστευτικά στατιστικά δεδομένα, 
— να εγγυηθεί ότι η Επιτροπή θα λάβει όλα τα απαραίτητα 
μέτρα για τη διαφύλαξη του απορρήτου των διαβιβα-
σθέντων δεδομένων. 
2. Ο παρών κανονισμός αφορά αποκλειστικά το στατι­
στικό απόρρητο. Με αυτόν δεν θίγονται οι ειδικές διατά­
ξεις, κοινοτικές ή εθνικές, σχετικές με τη διαφύλαξη του 
απορρήτου σε άλλους τομείς εκτός του στατιστικού απορ­
ρήτου. 
Άρΰρο 2 
Για τους παρακάτω σκοπούς του παρόντος κανονισμού, οι 
όροι που παρατίθενται παρακάτω ορίζονται ως εξής: 
1. Εμπιστευτικά στατιστικά δεδομένα: δεδομένα που 
χαρακτηρίζονται ως εμπιστευτικά από τα κράτη μέλη 
δυνάμει της εθνικής νομοθεσίας ή πρακτικής σε θέματα 
στατιστικού απορρήτου. 
2. Εθνικές αρχές: εθνικές στατιστικές υπηρεσίες και άλλες 
εθνικές υπηρεσίες επιφορτισμένες με τη συλλογή και 
επεξεργασία στατιστικών για τις Κοινότητες. 
3. Πληροφορίες σχετικά με την ιδιωτική ζωή φυσικών 
προσώπων: πληροφορίες σχετικά με την προσωπική και 
οικογενειακή ζωή των φυσικών προσώπων, όπως αυτή 
ορίζεται από τις εθνικές νομοθεσίες ή πρακτικές στα 
διάφορα κράτη μέλη. 
4. Χρησιμοποίηση για στατιστικούς σκοπούς: αποκλει­
στική χρησιμοποίηση για την κατάρτιση στατιστικών 
πινάκων ή την εκπόνηση στατιστικοοικονομικών ανα­λύσεων. Τα στοιχεία δεν μπορούν να χρησιμοποιηθούν 
για διοικητικούς, νομικούς, φορολογικούς ή ελεγκτικούς 
σκοπούς κατά των μονάδων που υπέστησαν την έρευνα. 
5. Στατιστική μονάδα: βασική μονάδα στην οποία αναφέ­
ρεται η στατιστική πληροφορία που διαβιβάζεται στη 
ΣΥΕΚ. 
6. Άμεση αναγνώριση: άμεση αναγνώριση μιας στατι­
στικής μονάδας από τα στοιχεία όπως το όνομα και η 
διεύθυνση. 
7. Εμμεση αναγνώριση: δυνατότητα αναγνώρισης της ταυ­
τότητας μιας στατιστικής μονάδας από συνολικά στατι­
στικά δεδομένα. 
8. Μόνιμοι υπάλληλοι της ΙΥΕΚ: μόνιμοι υπάλληλοι των 
Κοινοτήτων, σύμφωνα με την έννοια του πρώτου 
άρθρου του κανονισμού υπηρεσιακής κατάστασης των 
μόνιμων υπαλλήλων των Ευρωπαϊκών Κοινοτήτων, οι 
οποίοι υπηρετούν στη ΣΥΕΚ. 
9. Λοιπό προσωπικό της 2ΥΕΚ: λοιπό προσωπικό των 
Κοινοτήτων, σύμφωνα με την έννοια των άρθρων 2 έως 
5 του καθεστώτος που εφαρμόζεται στο λοιπό προσω­
πικό των Ευρωπαϊκών Κοινοτήτων, οι οποίοι υπηρετούν 
στη ΣΥΕΚ. 
10. Αιάδοση: παροχή δεδομένων με οποιαδήποτε μορφή: 
δημοσιεύσεις, πρόσβαση σε βάσεις δεδομένων, μικρο-
δελτία, κοινοποίηση μέσω τηλεφώνου, κλπ. 
Άρ#ρο 3 
1. Επιτρέπεται στις εθνικές υπηρεσίες να διαβιβάζουν 
εμπιστευτικά στατιστικά δεδομένα στη ΣΥΕΚ. 
2. Οι εθνικές διατάξεις για το στατιστικό απόρρητο δεν 
ισχύουν για τη διαβίβαση στατιστικών δεδομένων στη 
ΣΥΕΚ, εφόσον αυτή η διαβίβαση προβλέπεται από μια κοι­
νοτική νομοθετική πράξη σχετική με την κοινοτική στατι­
στική. 
3. Η διαβίβαση των εμπιστευτικών δεδομένων στη ΣΥΕΚ 
πρέπει να πραγματοποιείται με συνθήκες τέτοιες ώστε να 
είναι αδύνατη η άμεση αναγνώριση των στατιστικών 
μονάδων, εκτός εάν η κοινοτική νομοθετική πράξη ορίζει 
διαφορετικά. 
4. Οι εθνικές αρχές δεν είναι υποχρεωμένες να διαβιβά­
ζουν στη ΣΥΕΚ πληροφορίες σχετικά με την ιδιωτική ζωή 
φυσικών προσώπων, εφόσον οι πληροφορίες που διαβιβά­
ζονται θα είναι τέτοιας φύσης ώστε να επιτρέπουν την 
άμεση ή έμμεση αναγνώριση αυτών των προσώπων. 
Άρύ'ρο 4 
1. Η Επιτροπή λαμβάνει όλα τα απαραίτητα κανονιστικά, 
διοικητικά, τεχνικά και οργανωτικά μέτρα για να εξασφα­
λίσει το απόρρητο των στατιστικών δεδομένων που διαβιβά­
ζονται από τα κράτη μέλη σύμφωνα με το άρθρο 3. 
(') ΕΕ αρι9. L 197 της 18. 7. 1987, σ. 33. 2. Τα μέτρα προστασίας που ορίζονται στο άρθρο 5 
εφαρμόζονται: 
Αριθ. C 86/14 Επίσημη Εφημερίδα των Ευρωπαϊκών Κοινοτήτων 7. 4. 89 
α) σε όλα τα εμπιστευτικά στατιστικά δεδομένα των 
οποίων η διαβίβαση στη ΣΥΕΚ προβλέπεται από μια κοι­
νοτική νομοθετική πράξη · 
6) σε όλα τα εμπιστευτικά στατιστικά δεδομένα που διαβι­
βάζονται από τα κράτη μέλη στη ΣΥΕΚ σε εθελοντική 
βάση. 
3. Η Επιτροπή των Ευρωπαϊκών Κοινοτήτων θεσπίζει τις 
διαδικασίες, διαβίβασης των εμπιστευτικών στατιστικών 
δεδομένων στη ΣΥΕΚ μετά από τη γνωμοδότηση της επι­
τροπής στατιστικού απορρήτου, που προβλέπεται από το 
άρθρο 7. 
Άρ'&ρο 5 
1. Η Επιτροπή των Ευρωπαϊκών Κοινοτήτων αναθέτει 
στο γενικό διευθυντή της ΣΥΕΚ την εξασφάλιση της προ­
στασίας των στοιχείων που διαβιβάζονται στη ΣΥΕΚ από 
τις εθνικές υπηρεσίες των κρατών μελών. Η Επιτροπή 
καταρτίζει τις διαδικασίες εξασφάλισης της προστασίας 
αυτής μετά από γνωμοδότηση της επιτροπής στατιστικού 
απορρήτου που προβλέπεται στο άρθρο 7. 
2. Τα εμπιστευτικά στατιστικά στοιχεία που διαβιβά­
ζονται στην ΣΥΕΚ δεν είναι προσιτά παρά μόνο στους μόνι­
μους υπαλλήλους της ΣΥΕΚ και δεν μπορούν να χρησιμο­
ποιηθούν παρά μόνο για αποκλειστικά στατιστικούς σκο­
πούς. 
3. Πάντως η Επιτροπή μπορεί να επιτρέψει την πρόσβαση 
του λοιπού προσωπικού της ΣΥΕΚ, καθώς επίσης και των 
λοιπών φυσικών προσώπων που εργάζονται με σύμβαση 
στις εγκαταστάσεις της, στα εμπιστευτικά στατιστικά δεδο­
μένα σε εξαιρετικές περιπτώσεις, και για αποκλειστικά στα­
τιστικούς σκοπούς. Οι διαδικασίες της εν λόγω πρόσβασης 
καθορίζονται από την Επιτροπή μετά από γνωμοδότηση της 
επιτροπής στατιστικού απόρρητου, που προβλέπεται στο 
άρθρο 7. 
4. Τα εμπιστευτικά στατιστικά δεδομένα που κατέχει η 
ΣΥΕΚ δεν μπορούν να αποτελέσουν αντικείμενο διάδοσης 
παρά μόνο με μορφή που δεν επιτρέπει καμία άμεση ή 
έμμεση αναγνώριση των στατιστικών μονάδων. 
5. Απαγορεύεται στους μόνιμους υπαλλήλους και στο 
λοιπό προσωπικό της ΣΥΕΚ, καθώς και στα λοιπά φυσικά 
πρόσωπα που εργάζονται με σύμβαση στις εγκαταστάσεις 
της, να χρησιμοποιούν αυτά τα δεδομένα για σκοπούς 
άλλους από αυτούς που προβλέπει ο παρών κανονισμός. Η 
απαγόρευση αυτή ισχύει ακόμη και μετά τη μετάθεση, την 
παύση των καθηκόντων ή τη συνταξιοδότηση του υπαλ­
λήλου. 
Άρ'&ρο 6 
Τα κράτη μέλη πρέπει να λάβουν, πριν από την 1η Ιανουα­
ρίου 1991, τα απαραίτητα μέτρα για την καταστολή κάθε 
παράβασης της υποχρέωσης για διαφύλαξη του απορρήτου 
των εμπιστευτικών στατιστικών δεδομένων που διαβιβά­
ζονται σύμφωνα με το άρθρο 3. Τα κράτη μέλη κοινοποιούν 
χωρίς καθυστέρηση στην Επιτροπή τα λαμβανόμενα μέτρα. 
Η Επιτροπή ενημερώνει σχετικά τα λοιπά κράτη μέλη. Άρι^ρο 7 
1. Δημιουργείται μια συμβουλευτική επιτροπή στατι­
στικού απορρήτου, αποτελούμενη από εκπροσώπους όλων 
των κρατών μελών, και προεδρευόμενη από εκπρόσωπο της 
Επιτροπής (το γενικό διευθυντή της ΣΥΕΚ ή άτομο που θα 
οριστεί απ' αυτόν). 
2. Ο πρόεδρος υποβάλλει στην επιτροπή σχέδιο των 
μέτρων που πρέπει να ληφθούν. Η Επιτροπή γνωμοδοτεί επί 
του σχεδίου, μέσα σε προθεσμία που ορίζει ο πρόεδρος, 
ανάλογα με τον επείγοντα χαρακτήρα του θέματος, και 
ενδεχομένως, μετά από σχετική ψηφοφορία. 
3. Η γνωμοδότηση εγγράφεται στα πρακτικά. Εξάλλου, 
κάθε κράτος μέλος έχει το δικαίωμα να ζητήσει να καταχω­
ρηθεί η άποψη του στα πρακτικά. 
4. Η Επιτροπή των Ευρωπαϊκών Κοινοτήτων λαμβάνει 
όσο το δυνατόν περισσότερο υπόψη της τη γνώμη της επι­
τροπής. Ενημερώνει την επιτροπή για τον τρόπο με τον 
οποίο έλαβε υπόψη της την εν λόγω γνώμη. 
Άρ'&ρο 8 
1. Η Επιτροπή μπορεί να ζητήσει τη γνώμη της προανα­
φερθείσας συμβουλευτικής επιτροπής για όλα τα θέματα 
που σχετίζονται με τον παρόντα κανονισμό. 
2. Η Επιτροπή συμβουλεύεται τη συμβουλευτική επι­
τροπή πριν θεσπίσει τα μέτρα που προβλέπονται από το 
άρθρο 4 παράγραφος 3 και το άρθρο 5 παράγραφοι 1 και 3. 
3. Μετά από αίτηση του προέδρου της ή οποιουδήποτε 
μέλους της, η συμβουλευτική επιτροπή μπορεί να εξετάσει 
τις διαδικασίες που εφαρμόζονται για την εξασφάλιση του 
στατιστικού απορρήτου, σε περίπτωση διαβίβασης στη 
ΣΥΕΚ εμπιστευτικών στατιστικών δεδομένων. 
4. Η συμβουλευτική επιτροπή θα καταρτίσει η ίδια τον 
εσωτερικό της κανονισμό. 
Άρ^ρο 9 
Για την εφαρμογή του παρόντος κανονισμού οι απαραίτητοι 
οικονομικοί πόροι που πρέπει να εγγραφούν στο γενικό 
προϋπολογισμό των Ευρωπαϊκών Κοινοτήτων ανέρχονται 
στα ακόλουθα ποσά: 
— 1000 000 Ecu για το 1990, 
— 500 000 Ecu για καθένα από τα έτη 1991, 1992 και 1993. 
Άρ'&ρο 10 
Ο παρών κανονισμός αρχίζει να ισχύει την τρίτη μέρα από 
τη δημοσίευση του στην Επίσημη Εφημερίδα των Ευρω­
παϊκών Κοινοτήτων, εκτός από το άρθρο 3 που εφαρμό­
ζεται από την 1η Ιανουαρίου 1991. 
Ο παρών κανονισμός είναι δεσμευτικός ως προς όλα τα 
μέρη του και ισχύει άμεσα σε κάθε κράτος μέλος.